Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 242/13/5505	Liptovský Mikuláš, 18.7.2013
EEČ : 2-39-309-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: stavbár
	Hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 20. 05. 2009, zaviazaný platiť mesačné výživné na svoje deti  syna XXXXX (nar. 21. 10. 2002) a dcéru XXXXX (nar. XXXXX) na každého po 100,- €  vždy do 15. dňa  v mesiaci do rúk ich matky XXXXX, trvale bytom XXXXX, XXXXX, okres  XXXXX, od augusta 2012, kedy uhradil len 150,- € doposiaľ si túto povinnosť neplnil pravidelne v mesiacoch február a marec zaslal po 100,- € a za uvedené obdobie dlhuje 50,- €, 

lebo zanikla trestnosť činu

Odôvodnenie:
	Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1 Trestného zákona pre skutok, že hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 20. 05. 2009, zaviazaný platiť mesačné výživné na svoje deti  syna XXXXX (nar. 21. 10. 2002) a dcéru XXXXX (nar. XXXXX) na každého po 100,- €  vždy do 15. dňa  v mesiaci do rúk ich matky XXXXX, trvale bytom XXXXX, XXXXX, okres  XXXXX, od augusta 2012, kedy uhradil len 150,- € doposiaľ si túto povinnosť neplnil pravidelne v mesiacoch február a marec zaslal po 100,- € a za uvedené obdobie dlhuje 50,- €. 
Po ukončení skráteného vyšetrovania podal poverený príslušník Obvodného oddelenia PZ v Liptovskom Hrádku  na tunajšiu prokuratúru  návrh na podanie obžaloby na obvineného. 
Po preštudovaní spisového materiálu som zistila, že obvinený XXXXX za obdobie, ktoré je stíhaný zasielal matke svojich detí výživné nasledovne: v auguste 2012 má výživné uhradené okrem augusta, kedy zaslal len 150,- € v roku 2013 nezaslal výživné v januári, ale vo februári matka detí obdržala dňa 01. 02. 2013 200,- € a dňa 22. 02. 2013 100,- €, v mesiaci marec dňa 18. 03. 2013 100,- €, apríli 2013 dňa 09. 04. 2013 200,- € a dňa 29. 04. 2013 200,- €, v máji 17. 05. 2013 200,- €  a dňa 27. 05. 2013 200,- €, v júni 17. 06. 2013 200,- € a 24. 06. 2013 100,- €. Za uvedené obdobie pre ktoré je stíhaný mal teda celkovo uhradiť na výživnom na obe deti do dnešného dňa 1 450,- €, pričom k dnešnému dňu zaslal matke svojich detí 1 500,- €, čím  k dnešnému dňu uhradil celé zameškané výživné. 
Podľa vyjadrenia matky jej deti v dôsledku neplatenia výživného obvineným  núdzou netrpeli. 
Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
Keďže obvinený uhradil dlžné  výživné v plnej výške a neplatenie  výživného nemalo na jeho deti trvalo nepriaznivé následky, rozhodla som  tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka